На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Ратомира Миленковића из Г.Драговља за измештање приплодног грла, Општинско веће општине Гаџин Хан, на 90. (деведесетој ) седници, одржаној дана 18. фебруара 2015. године, доноси

**Р Е Ш Е Њ Е**

**1-ЗАКЉУЧИТИ** са Ратомиром Миленковићем из Горњег Драговља, анекс уговора бр. 320-44/12-I-84 о додели квалитетне јунице бр. DE 0943684179 од 10.02.2012. године.

**3-ОВЛАШЋУЈЕ СЕ** Саша Ђорђевић председник општине Гаџин Хан да у име и за рачун општине Гаџин Хан закључи анекс уговора о додели квалитетне јунице из става 1. изреке овог решења, са Ратомиром Миленковићем из Горњег Драговља.

**О б р а з л о ж е њ е**

 Општинском већу општине Гаџин Хан дана 05.02.2015. године поднео је захтев бр.06-320-51/15-III, којим је затражио да му се омогући измештање приплодног грла из његовог пољопривредног газдинства због стерилитета о чему прилаже и потврду ветеринарске станице Гаџин Хан са извештајем лекара специјалисте Бојана Илића од 19.01.2015.године, а на газдинству чува још једну јуницу-потомка уматичену у под бројем РС 7114566152 према коме ће преузети нову обавезу до истека претходне уговорне обавезе од 5 година.

Законом о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), чланом 348. прописано је:

*„Обавеза престаје ако се поверилац и дужник сагласе да постојећу обавезу замене новом и ако нова обавеза има различит предмет или различит правни основ.“*

Одлучујући о захтеву Ратомира Миленковића из Горњег Драговља, на основу наведених одредаба закона донета је одлука као у изреци.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-51/15-III

У Гаџином Хану, дана 18. фебруара 2015. год.

 **ПРЕДСЕДНИК** **ОПШТИНСКОГ ВЕЋА**

 Саша Ђорђевић

Доставити:

-Миленковић Ратомиру и Г.Драговља

-председнику општине Гаџин Хан

-архиви